ตำบลน้ำแพร่ (อำเภอหางดง)

ตำบลน้ำแพร่ เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของแกรนด์แคนยอนเชียงใหม่ แหล่งท่องเที่ยวธรรมชาติที่สวยงามที่ตั้งชื่อมาจากลักษณะของสถานที่ท่องเที่ยวที่คล้ายกับ แกรนด์ แคนยอน ที่รัฐแอริโซนา (Arizona) ประเทศสหรัฐอเมริกา และพื้นที่ราวร้อยละ 50 ของตำบลตั้งอยู่ในเขตป่าสงวนแห่งชาติ (ป่าแม่ท่าช้าง–แม่ขนิล)

ที่ตั้งและอาณาเขต 
ตำบลน้ำแพร่มีอาณาเขตติดต่อกับอำเภอและจังหวัดใกล้เคียงดังนี้
 ทิศเหนือ ติดต่อกับตำบลบ้านปง ตำบลหนองควาย อำเภอหางดง
 ทิศใต้ ติดต่อกับตำบลหารแก้ว อำเภอหางดง และตำบลสันกลาง ตำบลน้ำบ่อหลวง อำเภอสันป่าตอง และตำบลดอนเปา อำเภอแม่วาง
 ทิศตะวันออก ติดต่อกับตำบลบ้านแหวน ตำบลหางดง อำเภอหางดง
 ทิศตะวันตก ติดต่อกับตำบลสะเมิงใต้ อำเภอสะเมิง

การแบ่งเขตการปกครอง

การปกครองส่วนภูมิภาค 
ตำบลน้ำแพร่แบ่งพื้นที่การปกครองออกเป็น 11 หมู่บ้าน ได้แก่

การปกครองส่วนท้องถิ่น 
ท้องที่ตำบลน้ำแพร่ มีองค์กรปกครองส่วนท้องถิ่น เพียงแห่งเดียว คือ เทศบาลตำบลน้ำแพร่พัฒนา ครอบคลุมพื้นที่ตำบลน้ำแพร่ทั้งหมด ซึ่งเป็นสภาตำบลน้ำแพร่ที่จัดตั้งขึ้นในปี พ.ศ. 2528 และยกฐานะขึ้นเป็นองค์การบริหารส่วนตำบลน้ำแพร่ในวันที่ 25 ธันวาคม พ.ศ. 2539

เมื่อองค์การบริหารส่วนตำบลน้ำแพร่ จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลน้ำแพร่จึงได้เปลี่ยนแปลงชื่อองค์การบริหารส่วนตำบลน้ำแพร่ อำเภอหางดง จังหวัดเชียงใหม่ เป็นองค์การบริหารส่วนตำบลน้ำแพร่พัฒนา เพื่อจัดตั้งองค์การบริหารส่วนตำบลน้ำแพร่พัฒนา เป็น เทศบาลตำบลน้ำแพร่พัฒนา โดยมีผลในวันที่ 6 กันยายน พ.ศ. 2556

ประชากร 
พื้นที่ตำบลน้ำแพร่ประกอบด้วยหมู่บ้านทั้งสิ้นจำนวน 11 หมู่บ้าน มีจำนวนประชากร 7,506 คน แบ่งเป็นชาย 3,625 คน หญิง 3,881 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 6 จาก 11 ตำบลในอำเภอหางดง

 
 
 

* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

อ้างอิง

แหล่งข้อมูลอื่น 
 เว็บไซต์เทศบาลตำบลน้ำแพร่พัฒนา 

น้ำแพร่
น้ำแพร่พัฒนา